title: Nõukogu rakendusmäärus (EL) 2019/1717, 14. oktoober 2019, millega rakendatakse määrust (EL) 2016/1686, millega kehtestatakse ISILi (Daesh) ja Al-Qaida ning nendega seotud füüsiliste ja juriidiliste isikute, üksuste ja asutuste vastu suunatud piiravad täiendavad meetmed

text:
                  15.10.2019

                  ET

                  Euroopa Liidu Teataja

                  L 262/11

         NÕUKOGU RAKENDUSMÄÄRUS (EL) 2019/1717,
         14. oktoober 2019,
         millega rakendatakse määrust (EL) 2016/1686, millega kehtestatakse ISILi (Daesh) ja Al-Qaida ning nendega seotud füüsiliste ja juriidiliste isikute, üksuste ja asutuste vastu suunatud piiravad täiendavad meetmed
         EUROOPA LIIDU NÕUKOGU,
         võttes arvesse Euroopa Liidu toimimise lepingut,
         võttes arvesse nõukogu 20. septembri 2016.aasta määrust (EL) 2016/1686, millega kehtestatakse ISILi (Daesh) ja Al-Qaida ning nendega seotud füüsiliste ja juriidiliste isikute, üksuste ja asutuste vastu suunatud piiravad täiendavad meetmed (1), eriti selle artikli 4 lõiget 1,
         võttes arvesse liidu välisasjade ja julgeolekupoliitika kõrge esindaja ettepanekut
         ning arvestades järgmist:

                     (1)

                     Nõukogu võttis 20. septembril 2016 vastu määruse (EL) 2016/1686.

                     (2)

                     Määruse (EL) 2016/1686 I lisas esitatud füüsiliste ja juriidiliste isikute, üksuste ja asutuste loetelust tuleks välja jätta üks isik.

                     (3)

                     Määruse (EL) 2016/1686 I lisa tuleks seetõttu vastavalt muuta,

               ON VASTU VÕTNUD KÄESOLEVA MÄÄRUSE:

            Artikkel 1
            Määruse (EL) 2016/1686 I lisa muudetakse vastavalt käesoleva määruse lisale.

            Artikkel 2
            Käesolev määrus jõustub järgmisel päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Luxembourg, 14. oktoober 2019

                  Nõukogu nimel

                  eesistuja

               F. MOGHERINI

            (1)  ELT L 255, 21.9.2016, lk 1.

            LISA
            Määruse (EL) 2016/1686 I lisas esitatud loetelust jäetakse välja järgmine isik ja seonduv kanne:

                        1.

                        Fabien CLAIN (teise nimega Omar).


title: Komisjoni rakendusmäärus (EL) 2019/1725, 9. oktoober 2019, millega registreeritakse kaitstud päritolunimetuste ja kaitstud geograafiliste tähiste registris nimetus Telemea de Sibiu (KGT)

text:
                  16.10.2019

                  ET

                  Euroopa Liidu Teataja

                  L 263/1

         KOMISJONI RAKENDUSMÄÄRUS (EL) 2019/1725,
         9. oktoober 2019,
         millega registreeritakse kaitstud päritolunimetuste ja kaitstud geograafiliste tähiste registris nimetus „Telemea de Sibiu“ (KGT)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 21. novembri 2012. aasta määrust (EL) nr 1151/2012 põllumajandustoodete ja toidu kvaliteedikavade kohta, (1) eriti selle artikli 52 lõiget 2,
         ning arvestades järgmist:

                     (1)

                     Vastavalt määruse (EL) nr 1151/2012 artikli 50 lõike 2 punktile a avaldati Euroopa Liidu Teatajas Rumeenia taotlus registreerida nimetus „Telemea de Sibiu“ (2).

                     (2)

                     Kuna komisjon ei ole saanud ühtegi määruse (EL) nr 1151/2012 artikli 51 kohast vastuväidet, tuleks nimetus „Telemea de Sibiu“ registreerida,

               ON VASTU VÕTNUD KÄESOLEVA MÄÄRUSE:

            Artikkel 1
            Nimetus „Telemea de Sibiu“ (KGT) registreeritakse.
            Esimeses lõigus osutatud nimetus määratletakse komisjoni rakendusmääruse (EL) nr 668/2014 (3) XI lisas esitatud klassi 1.3 „juust“ kuuluva tootena.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 9. oktoober 2019

                  Komisjoni nimel

                  presidendi eest

               Phil HOGAN

                  komisjoni liige

            (1)  ELT L 343, 14.12.2012, lk 1.

            (2)  ELT C 203, 17.6.2019, lk 7.

            (3)  Komisjoni 13. juuni 2014. aasta rakendusmäärus (EL) nr 668/2014, millega kehtestatakse Euroopa Parlamendi ja nõukogu määruse (EL) nr 1151/2012 (põllumajandustoodete ja toidu kvaliteedikavade kohta) rakenduseeskirjad (ELT L 179, 19.6.2014, lk 36).


title: Komisjoni rakendusmäärus (EL) 2019/1726 15. oktoober 2019, millega vähendatakse teatavate kalavarude 2019. aasta püügikvoote eelmistel aastatel ülepüütud koguse võrra

text:
                  16.10.2019

                  ET

                  Euroopa Liidu Teataja

                  L 263/3

         KOMISJONI RAKENDUSMÄÄRUS (EL) 2019/1726
         15. oktoober 2019,
         millega vähendatakse teatavate kalavarude 2019. aasta püügikvoote eelmistel aastatel ülepüütud koguse võrra
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse nõukogu 20. novembri 2009. aasta määrust (EÜ) nr 1224/2009, millega luuakse liidu kontrollisüsteem ühise kalanduspoliitika eeskirjade järgimise tagamiseks, muudetakse määrusi (EÜ) nr 847/96, (EÜ) nr 2371/2002, (EÜ) nr 811/2004, (EÜ) nr 768/2005, (EÜ) nr 2115/2005, (EÜ) nr 2166/2005, (EÜ) nr 388/2006, (EÜ) nr 509/2007, (EÜ) nr 676/2007, (EÜ) nr 1098/2007, (EÜ) nr 1300/2008, (EÜ) nr 1342/2008 ning tunnistatakse kehtetuks määrused (EMÜ) nr 2847/93, (EÜ) nr 1627/94 ja (EÜ) nr 1966/2006, (1) eriti selle artikli 105 lõikeid 1, 2 ja 3,
         ning arvestades järgmist:

                     (1)

                     Püügikvoodid 2018. aastaks on kehtestatud järgmiste õigusaktidega:

                                 —

                                 nõukogu määrus (EL) 2016/2285 (2),

                                 —

                                 nõukogu määrus (EL) 2017/1970 (3),

                                 —

                                 nõukogu määrus (EL) 2017/2360 (4) ja

                                 —

                                 nõukogu määrus (EL) 2018/120 (5).

                     (2)

                     Püügikvoodid 2019. aastaks on kehtestatud järgmiste õigusaktidega:

                                 —

                                 nõukogu määrus (EL) 2018/1628 (6),

                                 —

                                 nõukogu määrus (EL) 2018/2025 (7),

                                 —

                                 nõukogu määrus (EL) 2018/2058 (8) ja

                                 —

                                 nõukogu määrus (EL) 2019/124 (9).

                     (3)

                     Määruse (EÜ) nr 1224/2009 artikli 105 lõikes 1 on sätestatud, et kui komisjon teeb kindlaks, et liikmesriik on ületanud temale eraldatud püügikvoodid, peab komisjon tegema mahaarvamised kõnealuse liikmesriigi tulevastest püügikvootidest.

                     (4)

                     Määruse (EÜ) nr 1224/2009 artikli 105 lõigetes 2 ja 3 on sätestatud, et sellised mahaarvamised tuleb teha järgmisel aastal või järgnevatel aastatel, kohaldades kõnealustes lõigetes sätestatud vastavaid korrutustegureid.

                     (5)

                     Teatavad liikmesriigid on ületanud neile 2018. aastaks eraldatud püügikvoodid. Seepärast on asjakohane vähendada nende 2019. aasta ja vajaduse korral ka järgnevate aastate püügikvoote kalavarude ülepüütud koguse võrra.

                     (6)

                     Komisjoni rakendusmäärustega (EL) 2018/1969 (10) ja (EL) 2019/479 (11) vähendati teatavate riikide ja teatavate liikide 2018. aasta püügikvoote. Teatavatel liikmesriikidel oli aga mõne liigi suhtes kohaldatav mahaarvamine suurem kui neile 2018. aastaks eraldatud vastav püügikvoot, mistõttu ei olnud kõnealusel aastal võimalik mahaarvamist täies ulatuses kohaldada. Tagamaks, et ka sellistel juhtudel arvatakse kogu ülepüütud kogus vastava kalavaru püügikvoodist maha, tuleks järelejäänud koguseid arvesse võtta 2019. aasta ja vajaduse korral ka järgnevate aastate püügikvootide vähendamisel.

                     (7)

                     Pärast määruses (EL) 2019/124 sätestatud kalavarude püügipiirkondade määratluste muutmist tuleks ülejäänud mahaarvamisi, mida kohaldatakse Belgia suhtes musterrai ülepüügi tõttu 2017. aastal liidu vete 7.d püügipiirkonnas (RJU/07D.), kohaldada musterrai kvoodi suhtes liidu vete 7.d ja 7.e püügipiirkonnas (RJU/7DE.) 2019. aastal.

                     (8)

                     Käesolevas määruses sätestatud mahaarvamised püügikvootidest ei tohiks piirata 2019. aasta kvootide suhtes kohaldatavaid mahaarvamisi, mida tehakse vastavalt komisjoni rakendusmäärusele (EL) nr 185/2013. (12)

                     (9)

                     Kuna kvoodid on väljendatud tonnides, ei tuleks arvesse võtta koguseid alla ühe tonni,

               ON VASTU VÕTNUD KÄESOLEVA MÄÄRUSE:

            Artikkel 1

               1.   Määrustega (EL) 2018/1628, (EL) 2018/2025, (EL) 2018/2058 ja (EL) 2019/124 aastaks 2019 kehtestatud püügikvoote vähendatakse käesoleva määruse lisas sätestatu kohaselt.

               2.   Lõike 1 kohaldamine ei piira rakendusmääruses (EL) nr 185/2013 sätestatud mahaarvamisi.

            Artikkel 2
            Käesolev määrus jõustub seitsmendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 15. oktoober 2019

                  Komisjoni nimel

                  president

               Jean-Claude JUNCKER

            (1)  ELT L 343, 22.12.2009, lk 1.

            (2)  Nõukogu 12. detsembri 2016. aasta määrus (EL) 2016/2285, millega kehtestatakse 2017. ja 2018. aastaks liidu kalalaevadele püügivõimalused teatavate süvamere kalavarude osas ja muudetakse määrust (EL) 2016/72 (ELT L 344, 17.12.2016, lk 32).

            (3)  Nõukogu 27. oktoobri 2017. aasta määrus (EL) 2017/1970, millega määratakse kindlaks teatavate Läänemere kalavarude ja kalavarurühmade püügivõimalused 2018. aastaks ning muudetakse määrust (EL) 2017/127 (ELT L 281, 31.10.2017, lk 1).

            (4)  Nõukogu 11. detsembri 2017. aasta määrus (EL) 2017/2360, millega määratakse kindlaks teatavate Musta mere kalavarude ja kalavarurühmade püügi võimalused 2018. aastaks (ELT L 337, 19.12.2017, lk 1).

            (5)  Nõukogu 23. jaanuari 2018. aasta määrus (EL) 2018/120, millega määratakse 2018. aastaks kindlaks teatavate kalavarude ja kalavarurühmade püügi võimalused, mida kohaldatakse liidu vetes ning liidu kalalaevade suhtes teatavates vetes väljaspool liitu ja muudetakse määrust (EL) 2017/127 (ELT L 27, 31.1.2018, lk 1).

            (6)  Nõukogu 30. oktoobri 2018. aasta määrus (EL) 2018/1628, millega määratakse 2019. aastaks kindlaks teatavate Läänemere kalavarude ja kalavarurühmade püügi võimalused ning muudetakse määrust (EL) 2018/120 teatavate püügivõimaluste kohta teistes vetes (ELT L 272, 31.10.2018, lk 1).

            (7)  Nõukogu 17. detsembri 2018. aasta määrus (EL) 2018/2025, millega kehtestatakse 2019. ja 2020. aastaks liidu kalalaevadele püügivõimalused teatavate süvamere kalavarude osas (ELT L 325, 20.12.2018, lk 7).

            (8)  Nõukogu 17. detsembri 2018. aasta määrus (EL) 2018/2058, millega määratakse kindlaks teatavate Musta mere kalavarude ja kalavarurühmade püügi võimalused 2019. aastaks (ELT L 329, 27.12.2018, lk 8).

            (9)  Nõukogu 30. jaanuari 2019. aasta määrus (EL) 2019/124, millega määratakse 2019. aastaks kindlaks teatavate kalavarude ja kalavarurühmade püügi võimalused, mida kohaldatakse liidu vetes ning liidu kalalaevade suhtes teatavates vetes väljaspool liitu (ELT L 29, 31.1.2019, lk 1).

            (10)  Komisjoni 12. detsembri 2018. aasta rakendusmäärus (EL) 2018/1969, millega vähendatakse teatavate kalavarude 2018. aasta püügikvoote eelmistel aastatel ülepüütud koguse võrra (ELT L 316, 13.12.2018, lk 12).

            (11)  Komisjoni 22. märtsi 2019. aasta rakendusmäärus (EL) 2019/479, millega tehakse mahaarvamised teatavate kalavarude 2018. aasta püügikvootidest muude kalavarude ülepüügi tõttu eelmistel aastatel ning muudetakse rakendusmäärust (EL) 2018/1969 (ELT L 82, 25.3.2019, lk 6).

            (12)  Komisjoni 5. märtsi 2013. aasta rakendusmäärus (EL) nr 185/2013, milles sätestatakse mahaarvamised teatavatest Hispaaniale 2013. ja järgmisteks aastateks eraldatud püügikvootidest teatavate makrellikvootide ületamise tõttu 2009. aastal (ELT L 62, 6.3.2013, lk 1).

            LISA
            2019. AASTA MAHAARVAMISED ÜLEPÜÜTUD KALAVARUDE PÜÜGIKVOOTIDEST

                           Liikmesriik

                           Liigi kood

                           Piirkonna kood

                           Liigi nimi

                           Piirkonna nimetus

                           Esialgne kvoot 2018. aastal (kilogrammides)

                           Lubatud lossitavad kogused 2018. aastal (kogu kohandatud kogus kilogrammides)
                            (1)

                           Kogupüük 2018. aastal (kilogrammides)

                           Kvoodi kasutamise ja lubatud lossitava koguse suhe

                           Lubatud lossitava kogusega seotud ülepüük (kogus kilogrammides)

                           Korrutustegur
                            (2)

                           Täiendav korrutustegur
                            (3)
                           ,
                            (4)

                           Eelmis(t)e aasta(te) eest tegemata jäänud mahaarvamised
                            (5)

                           (kogus kilogrammides)

                           2019. aastal kohaldatavad mahaarvamised (kogus kilogrammides)

                           BE

                        RJE

                        7FG

                        peentäpp-rai

                        7.f ja 7.g püügipiirkonna liidu veed

                        14 000

                        15 400

                        19 888

                        129,14 %

                        4 488

                        1,00

                        /

                        /

                        4 488

                           BE

                        RJU

                        07D. (6)

                        musterrai

                        7.d püügipiirkonna liidu veed

                        2 000

                        969

                        1 394

                        143,86 %

                        425 (7)

                        Ei kohaldata.

                        Ei kohaldata.

                        2 617

                        2 617

                           DE

                        COD

                        3BC+24

                        tursk

                        Alarajoonid 22–24

                        1 194 000

                        1 349 400

                        1 393 360

                        103,26 %

                        43 960

                        /

                        C (8)

                        /

                        43 960

                           DK

                        COD

                        3BC+24

                        tursk

                        Alarajoonid 22–24

                        2 444 000

                        2 594 270

                        2 617 780

                        100,91 %

                        23 510

                        /

                        C (8)

                        /

                        23 510

                           ES

                        BET

                        ATLANT

                        suursilm-tuun

                        Atlandi ookean

                        9 791 920

                        9 281 920

                        9 756 069

                        105,11 %

                        474 149

                        /

                        C (8)

                        /

                        474 149

                           ES

                        GHL

                        1N2AB.

                        süvalest

                        1. ja 2. püügipiirkonna Norra veed

                        /

                        0

                        27 736

                        Ei kohaldata.

                        27 736

                        1,00

                        A

                        /

                        41 604

                           ES

                        GHL

                        N3LMNO

                        süvalest

                        NAFO 3LMNO

                        4 534 000

                        4 496 772

                        4 508 020

                        100,25 %

                        11 248

                        /

                        A (8)+C (8)

                        /

                        11 248

                           ES

                        NEP

                        *07U16

                        Norra salehomaar

                        ICESi 7. alapiirkonna funktsionaalne üksus 16

                        825 000

                        155 000

                        158 375

                        102,18 %

                        3 375

                        /

                        /

                        /

                        3 375

                           ES

                        RJU

                        9-C.

                        musterrai

                        9. püügipiirkonna liidu veed

                        15 000

                        15 000

                        17 067

                        113,78 %

                        2 067

                        1,00

                        /

                        /

                        2 067

                           ES

                        YFT

                        India Ookeani Tuunikomisjon (IOTC)

                        kulduim-tuun

                        IOTC pädevusalasse kuuluv ala

                        45 682 000

                        45 354 940

                        44 964 373

                        99,14 %

                        - 390 567  (9)

                        Ei kohaldata.

                        Ei kohaldata.

                        2 138 460

                        2 138 460

                           EE

                        COD

                        N3M.

                        tursk

                        NAFO 3M

                        124 000

                        916 170

                        953 232

                        104,05 %

                        37 062

                        /

                        /

                        /

                        37 062

                           FR

                        GHL

                        1N2AB.

                        süvalest

                        1. ja 2. püügipiirkonna Norra veed

                        /

                        0

                        18 084

                        Ei kohaldata.

                        18 084

                        1,00

                        /

                        /

                        18 084

                           IE

                        HER

                        07A/MM

                        heeringas

                        7.a

                        1 826 000

                        1 850 311

                        1 979 666

                        106,99 %

                        129 355

                        /

                        /

                        /

                        129 355

                           IE

                        MAC

                        2CX14-

                        harilik makrell

                        6, 7, 8.a, 8.b, 8.d ja 8.e; 5.b püügipiirkonna liidu ja rahvusvahelised veed; 2.a, 12. ja 14. püügipiirkonna rahvusvahelised veed

                        69 141 000

                        66 541 055

                        66 965 925

                        100,64 %

                        424 870

                        /

                        /

                        /

                        424 870

                           NL

                        POK

                        2C3A4

                        põhjaatlandi süsikas

                        3.a ja 4; 2.a püügipiirkonna liidu veed

                        110 000

                        210 994

                        265 115

                        125,65 %

                        54 121

                        1,00

                        /

                        /

                        54 121

                           NL

                        WHG

                        56–14

                        merlang

                        6; 5.b püügipiirkonna liidu ja rahvusvahelised veed; 12. ja 14. püügipiirkonna rahvusvahelised veed

                        /

                        0

                        4 492

                        Ei kohaldata.

                        4 492

                        1,00

                        /

                        /

                        4 492

                           PL

                        COD

                        3BC+24

                        tursk

                        Alarajoonid 22–24

                        654 000

                        786 200

                        858 164

                        109,15 %

                        71 964

                        /

                        C (8)

                        32 331

                        104 295

                           PT

                        ALF

                        3X14-

                        limapead

                        III, IV, V, VI, VII, VIII, IX, X, XII ja XIV püügipiirkonna liidu ja rahvusvahelised veed

                        182 000

                        179 044

                        184 010

                        102,77 %

                        4 966

                        /

                        /

                        /

                        4 966

                           PT

                        BET

                        ATLANT

                        suursilm-tuun

                        Atlandi ookean

                        3 717 470

                        4 152 470

                        4 405 184

                        106,09 %

                        252 714

                        /

                        C (8)

                        /

                        252 714

                           PT

                        BFT

                        AE45WM

                        harilik tuun

                        Atlandi ookean ida pool 45° läänepikkust ja Vahemeri

                        470 190

                        437 190

                        450 343

                        103,01 %

                        13 153

                        /

                        C (8)

                        /

                        13 153

                           PT

                        BUM

                        ATLANT

                        sinine marliin

                        Atlandi ookean

                        50 440

                        45 428

                        74 337

                        163,64 %

                        28 909

                        1,00

                        A

                        /

                        43 364

                           PT

                        RJU

                        9-C.

                        musterrai

                        9. püügipiirkonna liidu veed

                        15 000

                        33 000

                        36 295

                        109,98 %

                        3 295

                        /

                        /

                        /

                        3 295

                           UK

                        COD

                        N1GL14

                        tursk

                        NAFO 1F piirkonna Gröönimaa veed ning 5., 12. ja 14. püügipiirkonna Gröönimaa veed

                        382 000

                        497 520

                        512 187

                        102,95 %

                        14 667

                        /

                        /

                        /

                        14 667

                           UK

                        GHL

                        1N2AB.

                        süvalest

                        1. ja 2. püügipiirkonna Norra veed

                        25 000

                        22 000

                        24 434

                        111,06 %

                        2 434

                        1,00

                        /

                        /

                        2 434

                           UK

                        HER

                        4AB.

                        heeringas

                        4. püügipiirkonna liidu ja Norra veed põhja pool 53°30′ N

                        79 381 000

                        84 694 795

                        84 739 599

                        100,05 %

                        44 804

                        /

                        /

                        /

                        44 804

                           UK

                        MAC

                        2CX14-

                        harilik makrell

                        6, 7, 8.a, 8.b, 8.d ja 8.e; 5b püügipiirkonna liidu ja rahvusvahelised veed; 2.a, 12. ja 14. püügipiirkonna rahvusvahelised veed

                        190 143 000

                        186 253 028

                        189 644 893

                        101,82 %

                        3 391 865

                        /

                        A (8)

                        /

                        3 391 865

                           UK

                        POK

                        1N2AB.

                        põhjaatlandi süsikas

                        1. ja 2. püügipiirkonna Norra veed

                        182 000

                        459 700

                        463 509

                        100,83 %

                        3 809

                        /

                        /

                        /

                        3 809

                           UK

                        RHG

                        5B67-

                        põhja-pikksaba

                        Vb, VI ja VII püügipiirkonna liidu ja rahvusvahelised veed

                        1 510

                        1 510

                        7 588

                        502,52 %

                        6 078

                        1,00

                        /

                        /

                        6 078

                           UK

                        WHG

                        56–14

                        merlang

                        6; 5.b püügipiirkonna liidu ja rahvusvahelised veed; 12. ja 14. püügipiirkonna rahvusvahelised veed

                        122 000

                        124 060

                        139 470

                        112,42 %

                        15 410

                        1,00

                        /

                        /

                        15 410

               (1)  Liikmesriigile asjakohaste püügivõimaluste määruste alusel kehtestatud kvoodid pärast Euroopa Parlamendi ja nõukogu määruse (EL) nr 1380/2013 (ELT L 354, 28.12.2013, lk 22) artikli 16 lõike 8 kohase püügivõimaluste vahetamise, nõukogu määruse (EÜ) nr 847/96 (EÜT L 115, 9.5.1996, lk 3) artikli 4 lõike 2 ja määruse (EL) nr 1380/2013 artikli 15 lõike 9 kohase, aastatel 2017–2018 toimuva kvootide ülekandmise või määruse (EÜ) nr 1224/2009 artiklite 37 ja 105 kohase püügivõimaluste ümberjaotamise ja mahaarvamise arvessevõtmist.

               (2)  Nagu on sätestatud määruse (EÜ) nr 1224/2009 artikli 105 lõikes 2. Vähendamise kordajat × 1,00 kohaldatakse juhul, kui ülepüük on 100 tonni või alla selle.

               (3)  Nagu on sätestatud määruse (EÜ) nr 1224/2009 artikli 105 lõikes 3 ja tingimusel, et ülepüügi ulatus on üle 10 %.

               (4)  Täht „A“ osutab sellele, et ülepüügi tõttu aastatel 2016, 2017 ja 2018 on kohaldatud täiendavat korrutustegurit 1,5. Täht „C“ osutab sellele, et asjaomaste kalavarude suhtes on mitmeaastase kava kohaldamise tõttu kohaldatud täiendavat korrutustegurit 1,5.

               (5)  Eelmis(t)e aasta(te) järelejäänud kogused.

               (6)  Arvatakse maha RJU/7DE kvoodist. (7.d ja 7.e püügipiirkonna liidu veed).

               (7)  Koguseid alla ühe tonni arvesse ei võeta.

               (8)  Täiendavat korrutustegurit ei kohaldata, kuna ülepüük ei ületa 10 % lubatud lossitavatest kogustest.

               (9)  Mahaarvamist ei saa selle kasutamata koguse võrra vähendada, kuna määruse (EÜ) nr 847/96 artiklit 4 ei kohaldata YFT/IOTC varu suhtes.


title: Komisjoni Rakendusmäärus (EL) 2019/1842, 31. oktoober 2019, millega nähakse ette Euroopa Parlamendi ja nõukogu direktiivi 2003/87/EÜ rakenduseeskirjad seoses saastekvootide tasuta eraldamise kohanduste täiendava reguleerimisega vastavalt tootmistaseme muutumisele

text:
                  4.11.2019

                  ET

                  Euroopa Liidu Teataja

                  L 282/20

         KOMISJONI RAKENDUSMÄÄRUS (EL) 2019/1842,
         31. oktoober 2019,
         millega nähakse ette Euroopa Parlamendi ja nõukogu direktiivi 2003/87/EÜ rakenduseeskirjad seoses saastekvootide tasuta eraldamise kohanduste täiendava reguleerimisega vastavalt tootmistaseme muutumisele
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 13. oktoobri 2003. aasta direktiivi 2003/87/EÜ, millega luuakse liidus kasvuhoonegaaside lubatud heitkoguse ühikutega kauplemise süsteem ja muudetakse nõukogu direktiivi 96/61/EÜ, (1) eriti selle artikli 10a lõiget 21,
         ning arvestades järgmist:

                     (1)

                     Direktiiviga 2003/87/EÜ on liidus loodud kasvuhoonegaaside saastekvootidega kauplemise süsteem, millega edendatakse kasvuhoonegaaside heite vähendamist kulutõhusal ja majanduslikult tõhusal viisil. Artikli 10a kohaselt eraldatakse üleminekuperioodil tasuta saastekvoote.

                     (2)

                     Komisjoni delegeeritud määrusega (EL) 2019/331 (2) on kehtestatud üleliidulised üleminekueeskirjad direktiivi 2003/87/EÜ artikli 10a kohaste lubatud heitkoguse ühikute tasuta eraldamiseks ühtlustatud viisil neljandaks kauplemisperioodiks (2021–2030).

                     (3)

                     Vastavalt direktiivi 2003/87/EÜ artikli 10a lõikele 20 tuleb sümmeetriliselt kohandada käitisele saastekvootide tasuta eraldamise taset, kui käitise tegevus on kahe aasta libiseva keskmise alusel tehtud hindamise põhjal suurenenud või vähenenud rohkem kui 15 % võrreldes varasema tootmistasemega. Selleks et rakendada tootmise muutumisest tulenevaid saastekvootide eraldamise kohandusi juhul, kui käitised on jagatud käitiseosadeks vastavalt delegeeritud määruse (EL) 2019/331 artiklile 10, on asjakohane võrrelda muutusi varasema tootmistaseme suhtes käitiseosa tasandil.

                     (4)

                     Saastekvootide tasuta eraldamise kohandamiseks on vaja koguda kvaliteetseid ja sõltumatult kontrollitud andmeid. Tuleks tagada, et saastekvootide tasuta eraldamiseks seiratavad ja esitatavad andmed oleksid täpsed ja kvaliteetsed. Selleks tuleks kehtestada konkreetsed eeskirjad, mille järgi teha aruandlust tootmistaseme kohta käitiseosade tasandil, võttes arvesse delegeeritud määruse (EL) 2019/331 asjakohaseid sätteid. Nende eeskirjade kohaselt ettevõtjatelt kogutud andmed peaksid kajastama tegelikku tööd käitiseosades.

                     (5)

                     Ettevõtjad peaksid nõutud andmeid esitama igal aastal. Andmeid tuleks seirata vastavalt delegeeritud määruse (EL) 2019/331 artikli 8 kohastele seirenõuetele.

                     (6)

                     Selleks et tagada direktiivi 2003/87/EÜ artikli 15 kohaste iga-aastaste heitearuannete ja tootmistaseme andmete tõendamisel kooskõla ning saada kasu koostoimest, on asjakohane kasutada komisjoni rakendusmääruse (EL) 2018/2067 (3) kohaselt võetud meetmetega loodud õigusraamistikku.

                     (7)

                     Selleks et hoida ära saastekvootide eraldamise kohandamise süsteemiga manipuleerimist või selle kuritarvitamist ning tarbetut halduskoormust ja tagada, et saastekvootide eraldamist kohandataks tulemuslikult, mittediskrimineerivalt ja ühetaoliselt, tuleks käitiseosadele saastekvootide tasuta eraldamist täiendavalt reguleerida, kui tootmistase on võrreldes varasema tootmistasemega suurenenud või vähenenud rohkem kui 15 %. Keskmine tootmistase tuleks määratleda kui töötamise kahe täieliku kalendriaasta tootmistaseme aritmeetiline keskmine. Keskmise tootmistaseme arvutamise esimene aasta peaks olema iga eraldamisperioodi esimene aasta. Kui varasema tootmistaseme ja keskmise tootmistaseme erinevus on suurem kui 15 %, tuleks tasuta eraldamist kohandada tootmistasemete erinevuse täpse protsendi võrra. Kui järgmine üle15 % ulatuv tootmistaseme muutus jääb samasse 5 % vahemikku, peaks eraldus jääma samaks. Kui hilisem muutus ületab 5 % vahemiku, millesse varasem kohandus jäi (nt 20–25 %, 25–30 % jne), peaks kohandus sel juhul samuti olema keskmise tootmistaseme muutuse täpne protsendimäär.

                     (8)

                     Liigse halduskoormuse vältimiseks tuleks kaaluda kohandamist juhul, kui käitiseosa tootmistaseme muutumise tõttu oleks saastekvootide tasuta eraldamise määra aastane kohandus vähemalt 100 lubatud heitkoguse ühikut.

                     (9)

                     Selleks et hoida ära süsteemiga manipuleerimist või selle kuritarvitamist ning tagada, et muutused eraldistes viiakse läbi tulemuslikult, mittediskrimineerivalt ja ühtselt, tuleks uusi osalejaid ja uusi käitiseosasid käsitleda samal viisil.

                     (10)

                     Direktiivi 2003/87/EÜ artikli 10a lõikega 1 on ette nähtud ühtlustatud üleminekumeetmed saastekvootide tasuta eraldamiseks sellisel viisil, et see stimuleeriks kasvuhoonegaaside heite vähendamist ja energiatõhusaid lahendusi. Selleks et säilitada heite vähendamise stiimuleid täiendava reguleerimise kindlaksmääramisel selliste käitiseosade puhul, mille tootmine on võrreldes varasema tootmistasemega suurenenud või vähenenud rohkem kui 15 %, tuleks võtta arvesse ka selliseid muutusi käitiseosade töös, mis ei muuda tootmistaset. See peaks hõlmama energiatõhususe suurendamist, soojavarustuse muutmist, kütuse ja elektrienergia asendatavust, väärtuslike kemikaalide tootmist, muutusi vinüülkloriidmonomeeri tootmises ja jäätmegaaside energia kasutamist. Et sellised heite vähendamise stiimulid oleksid võimalikult tugevad, on asjakohane võtta vastavaid muutusi arvesse käitiseosa tasandil.

                     (11)

                     Selleks et viia tootmise muutumine paremini kooskõlla saastekvootide tasuta eraldamisega, ei tohiks järgmisest aastast pärast seda, kui käitiseosa teatab töö lõpetamisest, käitiseosadele saastekvoote välja anda.

                     (12)

                     Käesoleva määrusega ettenähtud meetmed on kooskõlas kliimamuutuste komitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Kohaldamisala
            Käesolevat määrust kohaldatakse direktiivi 2003/87/EÜ artikli 10a kohase saastekvootide tasuta eraldamise suhtes kauplemisperioodil 2021–2030.

            Artikkel 2
            Mõisted
            Käesolevas määruses kasutatakse järgmisi mõisteid:

                        1)

                        „keskmine tootmistase“ – iga käitiseosa puhul artikli 3 punktis 1 osutatud aruande esitamisele eelnenud kahe kalendriaasta vastava aastase tootmistaseme põhjal saadud aritmeetiline keskmine;

                        2)

                        „tegevkäitis“ – tegevkäitis, nagu see on määratletud delegeeritud määruse (EL) 2019/331 artikli 2 punktis 1;

                        3)

                        „soojuspõhise võrdlusaluse käitiseosa“ – soojuspõhise võrdlusaluse käitiseosa, nagu see on määratletud delegeeritud määruse (EL) 2019/331 artikli 2 punktis 3;

                        4)

                        „kütusepõhise võrdlusaluse käitiseosa“ – kütusepõhise võrdlusaluse käitiseosa, nagu see on määratletud delegeeritud määruse (EL) 2019/331 artikli 2 punktis 6;

                        5)

                        „eraldamisperiood“ – eraldamisperiood, nagu see on määratletud delegeeritud määruse (EL) 2019/331 artikli 2 punktis 15;

                        6)

                        „kontsern“ – kontsern, nagu see on määratletud Euroopa Parlamendi ja nõukogu direktiivi 2013/34/EL (4) artikli 2 punktis 11;

            Artikkel 3
            Aruandlusnõuded

               1.   Alates 2021. aastast esitavad selliste käitiste käitajad, millele on direktiivi 2003/87/EÜ artikli 10a kohaselt eraldatud tasuta saastekvoodid kauplemisperioodiks 2021–2030, igal aastal aruande iga käitiseosa tootmistaseme kohta eelmisel kalendriaastal. 2021. aastal sisaldab aruanne esitamisele eelnenud kahe aasta andmeid.
               Uued osalejad võivad delegeeritud määruse (EL) 2019/331 artikli 5 lõikes 2 osutatud aruanded esitada esimesele tegevuspäevale järgneval aastal.

               2.   Tootmistaseme aruanne peab sisaldama teavet iga käitiseosa tootmistaseme ning iga delegeeritud määruse (EL) 2019/331 IV lisa 1. jaos loetletud näitaja kohta, välja arvatud punkti 1.3 alapunktis c ja punktides 2.3–2.7 loetletud näitajad. Tootmistaseme aruanne peab sisaldama ka teavet selle kontserni struktuuri kohta, kuhu käitis kuulub (kui see on asjakohane), ning selle kohta, kas mõni käitiseosa on tegevuse lõpetanud.
               Pädev asutus võib ettevõtjatelt nõuda tootmistaseme aruandes teavet ka delegeeritud määruse (EL) 2019/331 IV lisas esitatud või selle punktis 1 osutatud täiendavate näitajate kohta.

               3.   Tootmistaseme aruanne esitatakse tasuta saastekvoote andvale pädevale asutusele aastatel 2021–2030 iga aasta 31. märtsiks, välja arvatud juhul, kui pädev asutus on kindlaks määranud varasema esitamistähtaja. See esitatakse koos tootmistaseme aruande tõendamisaruandega, mis antakse välja vastavalt rakendusmäärusele (EL) 2018/2067.
               Liikmesriigid võivad nõuda, et esitataks esialgne tootmistaseme aruanne, mis sisaldab kogu teavet, mis on teabe esitamise ajal kättesaadav. Liikmesriigid võivad kehtestada esialgse tootmistaseme aruande esitamiseks tähtaja.
               Pädev asutus võib peatada käitistele tasuta saastekvootide andmise, kuni pädev asutus on kindlaks teinud, et puudub vajadus kohandada sellele käitisele saastekvootide eraldamist, või kui komisjon on vastu võtnud delegeeritud määruse (EL) 2019/331 artikli 23 lõike 4 kohase otsuse, milles käsitletakse kõnealusele käitisele eraldatavate saastekvootide kohandamist.
               Vajaduse korral nõuab pädev asutus tagasi liigsest eraldamisest tulenevad ülemäärased saastekvoodid vastavalt komisjoni delegeeritud määruse (EL) 2019/1122 (5) artikli 48 lõikes 4 sätestatud korrale.
               Pädev asutus võib nõuda, et käitajad ja tõendajad kasutaksid tootmistaseme aruannete esitamiseks elektroonilisi vorme või konkreetseid failivorminguid.

               4.   Pädev asutus hindab käesoleva artikli lõigetes 1–3 osutatud tootmistaseme aruannet vastavalt delegeeritud määruse (EL) 2019/331 artiklite 7–12 nõuetele. Pädev asutus võib anda konservatiivse hinnangu mis tahes näitaja kohta mis tahes järgmises olukorras:

                           a)

                           käitaja ei ole esitanud lõikes 3 osutatud tähtaja jooksul tõendatud tootmistaseme aruannet ning saastekvootide väljaandmist ei ole peatatud;

                           b)

                           esitatud tõendatud väärtus ei ole kooskõlas käesoleva määrusega ega delegeeritud määrusega (EL) 2019/331;

                           c)

                           käitaja tootmistaseme aruannet ei ole rakendusmääruse (EL) 2018/2067 kohaselt tõendatud.

                     Pädev asutus ei suurenda käitisele punktis a osutatud olukorras tehtud hinnangu kohast saastekvootide eraldust.
               Kui tõendaja tõdeb, et vastavalt rakendusmäärusele (EL) 2018/2067 esitatud tõendamisaruandes esineb ebaolulisi väärkajastamisi, mida käitaja ei ole enne tõendamisaruande väljaandmist parandanud, hindab pädev asutus neid väärkajastamisi ja annab võimaluse korral konservatiivse hinnangu näitaja kohta. Pädev asutus teatab käitajale, kas ja milliseid parandusi on vaja tootmistaseme aruandes teha. Käitaja teeb selle teabe tõendajale kättesaadavaks.

            Artikkel 4
            Keskmine tootmistase

               1.   Pädev asutus määrab iga käitiseosa keskmise tootmistaseme igal aastal asjaomase kaheaastase perioodi tootmistaseme aruannete põhjal.

               2.   Uute käitiseosade ja uute sisenejate keskmist tootmistaset ei arvutata töötamise esimese kolme kalendriaasta kohta.

            Artikkel 5
            Saastekvootide tasuta eraldamise kohandamine vastavalt tootmistaseme muutumisele

               1.   Pädev asutus võrdleb igal aastal artikli 4 kohaselt määratud iga käitiseosa keskmist tootmistaset varasema tootmistasemega, mille alusel tasuta saastekvoodid algselt määrati. Kui kõnealuse käitiseosa keskmise tootmistaseme ja varasema tootmistaseme vahe absoluutväärtus ületab 15 %, tuleb kohandada saastekvootide tasuta eraldamist sellele käitisele. Sellist kohandust kohaldatakse alates järgmisest aastast, mis järgneb keskmise tootmistaseme määramiseks kasutatud kahele kalendriaastale, ning tingimusel, et käitiseosale oli esialgu tasuta eraldatud vähemalt 100 lubatud heitkoguse ühikut. Kõnealuse kohanduse tegemiseks suurendatakse või vähendatakse asjaomasele käitiseosale eraldatud tasuta saastekvoote tootmistaseme varasema tootmistaseme ja keskmise tootmistaseme erinevuse muutuse täpse protsendimääri võrra.

               2.   Kui eraldamisperioodil on tehtud kohandus vastavalt lõikele 1, saab teha täiendavaid kohandusi ainult sel juhul, kui kõnealuse käitiseosa keskmise tootmistaseme ja varasema tootmistaseme vahe absoluutväärtus ületab selle 15 % muutuse, mille alusel tehti kõnealuse käitiseosa varasem tasuta eraldamise kohandus (millega suurendati või vähendati tasuta eraldamist kõnealusele käitiseosale sellise täpse protsendimäära võrra, mis vastab keskmise tootmistaseme ja varasema tootmistaseme vahe muutusele) lähimat 5 % vahemikku, eeldusel, et käitiseosa varasem aastane tasuta eraldus oli vähemalt 100 lubatud heitkoguse ühikut.

               3.   Kui käitiseosa keskmise tootmistaseme tõus või langus võrreldes varasema tootmistasemega (mida kasutati varem tasuta eraldamiseks) enam ei ületa 15 %, võetakse kõnealuse käitiseosa tasuta eraldus võrdseks delegeeritud määruse (EL) 2019/331 artikli 16 või 18 kohaselt määratud esialgse eraldusega alates järgmisest aastast, mis järgneb keskmise tootmistaseme määramiseks kasutatud kahele kalendriaastale.

               4.   Kui käitiseosa on tegevuse lõpetanud, võetakse selle käitiseosa tasuta eraldus tegevuse lõpetamisele järgnevast aastast alates võrdseks nulliga.

               5.   Uute käitiseosade ja uute osalejate jaoks esimese kolme kalendriaasta jooksul saastekvootide tasuta eraldamise kohandust ei tehta. Esimesel ja teisel töötamise kalendriaastal põhineb saastekvootide tasuta eraldamine kummagi aasta tootmistasemel, kolmandal kalendriaastal põhineb saastekvootide tasuta eraldamine varasemal tootmistasemel, mida kasutati saastekvootide tasuta eraldiste määramisel.

               6.   Käitisele aastaks tasuta eraldatavate lubatud heitkoguse ühikute lõplik arv on delegeeritud määruse (EL) 2019/331 artikli 16 või 18 kohaselt arvutatud kõikide käitiseosade lubatud heitkoguse ühikute summa.

            Artikkel 6
            Muud muudatused käitise töös

               1.   Kui käitaja tõendab tootmistaseme aruandes esitatud andmete ja pädeva asutuse nõutud täiendavate andmete abil, et sellise käitiseosa tootmistaseme langus, mille tasuta eraldatavate lubatud heitkoguse ühikute arv on määratud soojus- või kütusepõhise võrdlusaluse põhjal, ei ole seotud käitiseosa tootmistaseme muutusega, vaid kõnealuse käitiseosa suurenenud energiatõhususega vastavalt käesoleva artikli lõikele 3 ja see on üle 15 % võrreldes võrdlusandmete või uue osaleja andmete aruandega, ei korrigeerita lubatud heitkoguse ühikute tasuta eraldamist.

               2.   Kui käitaja ei suuda pädeva asutuse nõudmisel, tuginedes tootmistaseme aruandes esitatud andmetele ja täiendavatele andmetele, mida pädev asutus on taotlenud, tõendada, et sellise käitiseosa tootmistaseme kasv rohkem kui 15 %, mille tasuta eraldatavate lubatud heitkoguse ühikute arv on määratud soojus- või kütusepõhise võrdlusaluse põhjal, on tingitud selle käitiseosa tootmistaseme muutumisest ega ole tingitud kõnealuse käitiseosa energiatõhususe vähenemisest vastavalt käesoleva artikli lõikele 3 võrreldes võrdlusandmete või uue osaleja andmetega, võib pädev asutus keelduda saastekvootide tasuta eraldamise kohandamisest.

               3.   Soojuspõhise võrdlusalusega käitiseosade ja kütusepõhise võrdlusalusega käitiseosade energiatõhususe muutuse määramiseks võrreldakse vastavalt iga toote tootmiseks kulutatava soojuse või kütuse ja asjaomaste toodete arvu jagatist võrdlusandmete aruande järgi vastava jagatisega pärast käitiseosa töös toimunud muutust. Energiatõhusus määratakse niiviisi kindlaks iga sellise toote tootmise kohta, mis on hõlmatud toote PRODCOMi koodiga vastavalt nõukogu määruse (EMÜ) nr 3924/91 (6) artikli 2 lõikes 2 osutatud loetelule.
               Käesoleva lõike esimese lõigu kohaselt määratakse iga toote tootmiseks kasutatud soojuse ja kütuse kogus metoodikaga, mis on kehtestatud delegeeritud määruse (EL) 2019/331 artikli 6 kohaselt heaks kiidetud seiremetoodika kavas.

               4.   Kui artikli 3 kohaselt esitatud tootmistaseme aruandes on märgitud, et delegeeritud määruse (EL) 2019/331 artikli 16 lõikes 5, artiklis 19, 20, 21 või 22 loetletud näitaja (mis ei ole tootmistase) kahe aasta libisev keskmine on võrreldes käitiseosa saastekvootide tasuta eraldamise esialgse taseme määramiseks kasutatud väärtusega muutunud rohkem kui 15 %, kohandatakse saastekvootide tasuta eraldamist alates järgmisest aastast, mis järgneb näitaja muutuse määramiseks kasutatud kahele aastale (tingimusel, et käitiseosale tasuta eraldatavate saastekvootide esialgne aastane kohandamine on vähemalt 100 lubatud heitkoguse ühikut), suurendades või vähendades asjaomasele käitiseosale tasuta eraldamist näitaja uue täpse väärtuse kohaselt.

            Artikkel 7
            Jõustumine ja kohaldamine
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 31. oktoober 2019

                  Komisjoni nimel

                  president

               Jean-Claude JUNCKER

            (1)  ELT L 275, 25.10.2003, lk 32.

            (2)  Komisjoni 19. detsembri 2018. aasta delegeeritud määrus (EL) 2019/331, millega määratakse kindlaks üleliidulised üleminekueeskirjad Euroopa Parlamendi ja nõukogu direktiivi 2003/87/EÜ artikli 10a kohaste lubatud heitkoguse ühikute tasuta eraldamiseks ühtlustatud viisil (ELT L 59, 27.2.2019, lk 8).

            (3)  Komisjoni 19. detsembri 2018. aasta rakendusmäärus (EL) 2018/2067, milles käsitletakse andmete tõendamist ja tõendajate akrediteerimist vastavalt Euroopa Parlamendi ja nõukogu direktiivile 2003/87/EÜ (ELT L 334, 31.12.2018, lk 94).

            (4)  Euroopa Parlamendi ja nõukogu 26. juuni 2013. aasta direktiiv 2013/34/EL teatavat liiki ettevõtjate aruandeaasta finantsaruannete, konsolideeritud finantsaruannete ja nendega seotud aruannete kohta, ELT L 182, 29.6.2013, lk 19.

            (5)  Komisjoni 12. märtsi 2019. aasta delegeeritud määrus (EL) 2019/1122, millega täiendatakse Euroopa Parlamendi ja nõukogu direktiivi 2003/87/EÜ seoses liidu registri toimimisega (ELT L 177, 2.7.2019, lk 3).

            (6)  Nõukogu 19. detsembri 1991. aasta määrus (EMÜ) nr 3924/91 ühenduse tööstustoodangu statistilise vaatluse sisseseadmise kohta (EÜT L 374, 31.12.1991, lk 1).


title: Komisjoni rakendusmäärus (EL) 2019/1978, 26. november 2019, millega muudetakse määrust (EÜ) nr 1238/95 Ühenduse Sordiametile tasutavate lõivude osas

text:
                  29.11.2019

                  ET

                  Euroopa Liidu Teataja

                  L 308/58

         KOMISJONI RAKENDUSMÄÄRUS (EL) 2019/1978,
         26. november 2019,
         millega muudetakse määrust (EÜ) nr 1238/95 Ühenduse Sordiametile tasutavate lõivude osas
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse nõukogu 27. juuli 1994. aasta määrust (EÜ) nr 2100/94 ühenduse sordikaitse kohta, (1) eriti selle artiklit 113,
         olles konsulteerinud Ühenduse Sordiameti haldusnõukoguga
         ning arvestades järgmist:

                     (1)

                     Komisjoni määruse (EÜ) nr 1238/95 (2) artikli 3 lõikes 2 on sätestatud, et Ühenduse Sordiameti (edaspidi „amet“) juhataja võib lubada alternatiivseid lõivude ja lisamaksude makseviise, ning koostab loetelu kõnealustest alternatiivsetest makseviisidest. Paindlikkuse suurendamiseks ja protsesside lihtsustamiseks on asjakohane lisada selline alternatiivsete makseviiside loetelu ameti haldusnõukogu poolt määruse (EÜ) nr 2100/94 artikli 36 lõike 1 punkti d alusel kehtestatud töömeetodeid käsitlevatesse eeskirjadesse.

                     (2)

                     Määruse (EÜ) nr 1238/95 artikli 4 lõikes 1 on sätestatud kuupäev, mida tuleb käsitada makse saamise kuupäevana. Maksete töötlemisest saadud kogemuste põhjal on vaja selgitada, et ülekande kogusumma tuleb kanda ameti pangakontole, tagamaks, et ameti ees ei oleks täitmata kohustusi.

                     (3)

                     Määruse (EÜ) nr 1238/95 artikli 5 kohaselt peab isik, kes tegi ametile makse, märkima kirjalikult oma nime ja makse otstarbe. Kui makse otstarvet ei ole võimalik kindlaks teha, saadab amet kahe kuu jooksul meeldetuletuse. Maksete menetlemise tõhususe suurendamiseks tuleks seda kahekuulist tähtaega lühendada ühe kuuni.

                     (4)

                     Määruse (EÜ) nr 1238/95 artikli 7 lõikes 1 on kehtestatud taotluse esitamise lõiv. Selleks et soodustada ameti elektroonilise taotlussüsteemi kasutamist, tuleks muude kui elektrooniliste taotluste esitamise lõivu suurendada 650 eurolt 800 eurole, näiteks paberkujul taotluste esitamise korral. Lisaks sellele on praktilised kogemused näidanud, et elektroonilise taotlussüsteemi kasutamine oleks tõhusam, kui ameti paberivaba teabevahetuse platvormi kasutamine mis tahes edasises teabevahetuses ametiga muutuks kohustuslikuks.

                     (5)

                     Vastavalt määruse (EÜ) nr 1238/95 artikli 7 lõikele 7 peab amet jätma taotluse esitamise lõivust 150 eurot endale, kui taotlus ei ole määruse (EÜ) nr 2100/94 artikli 50 kohaselt kehtiv. Halduskoormuse vähendamiseks tuleks kogu taotluse esitamise lõiv tagastada.

                     (6)

                     Seoses aastamaksuga on määruse (EÜ) nr 1238/95 artikli 9 lõikes 4 sätestatud, et amet ei tagasta ühenduse sordikaitse jõushoidmiseks tehtud makseid. Kogemused on näidanud, et läbipaistvuse suurendamiseks võib näha ette hüvitise juhul, kui amet on saanud loobumistaotluse maksetähtpäeva ja õiguse andmise kuupäeva vahel.

                     (7)

                     Määruse (EÜ) nr 1238/95 I lisas on sätestatud ametile makstavad ühenduse sordikaitse taotluses käsitletud sordi registreerimiskatse läbiviimise lõivud (edaspidi „registreerimiskatse lõiv“).

                     (8)

                     Ameti haldusnõukogu on otsustanud järgida põhimõtet, mille kohaselt tuleb kulud tagasi maksta 100 % ulatuses, nii et kontrolliasutustele makstakse hüvitist registreerimiskatsete keskmiste tegelike kulude alusel.

                     (9)

                     Lisaks näitavad registreerimiskatsetega seotud kogemused, et registreerimiskatsete lõivud võivad teatavate hinnarühmade jaoks aja jooksul muutuda. Seepärast peaksid ameti nõutavad lõivud kajastama vastavate hinnarühmadega seotud teenustasude kogusummat, mida amet maksab kontrolliasutusele. Seega tuleks määruse (EÜ) nr 1238/95 I lisas sätestatud, kõigi asjaomaste hinnarühmadega seotud lõive muuta.

                     (10)

                     Seepärast tuleks määrust (EÜ) nr 1238/95 vastavalt muuta.

                     (11)

                     Käesolevat määrust tuleks kohaldada alates 1. aprillist 2020, et ametile ja sidusrühmadele jääks piisavalt aega kõnealuste muudatustega kohanemiseks.

                     (12)

                     Käesoleva määrusega ettenähtud meetmed on kooskõlas alalise sordikaitsekomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Määrust (EÜ) nr 1238/95 muudetakse järgmiselt.

                        1)

                        Artikli 3 lõige 2 asendatakse järgmisega:

                           „2.   Ameti juhataja võib lubada kooskõlas nõukogu määruse (EÜ) nr 2100/94 artikli 36 lõike 1 punkti d kohaselt kehtestatavate töömeetodeid käsitlevate eeskirjadega alternatiivseid makseviise.“

                        2)

                        Artikli 4 lõige 1 asendatakse järgmisega:

                           „1.   Lõivude ja lisamaksude ametisse laekumise päevana käsitatakse kuupäeva, mil kogusumma kantakse artikli 3 lõikes 1 nimetatud ülekandega ameti pangakontole.“

                        3)

                        Artikli 5 lõige 2 asendatakse järgmisega:

                           „2.   Kui amet ei suuda makse otstarvet kindlaks teha, palub ta maksjal teavitada sellest kirjalikult ühe kuu jooksul. Kui kõnealuse ajavahemiku jooksul makse otstarbest ei teatata, käsitatakse makset mittesooritatuna ja see tagastatakse maksjale.“

                        4)

                        Artiklit 7 muudetakse järgmiselt.

                                    a)

                                    Lõige 1 asendatakse järgmisega:

                                       „1.   Ameti elektroonilises süsteemis veebivormi kaudu elektrooniliselt esitatud taotluse menetlemise eest maksab ühenduse sordikaitse taotleja (edaspidi „taotleja“) 450 euro suuruse lõivu.
                                       Taotleja nõustub ameti hallatava turvalise elektroonilise teabevahetusplatvormi kasutustingimustega ning kasutab seda platvormi esimeses lõigus osutatud taotluste ja muude dokumentide esitamiseks, ameti saadetud teadete ja dokumentide kättesaamiseks, sellistele teadetele vastamiseks ja muude toimingute tegemiseks.
                                       Muul viisil kui ameti elektroonilises süsteemis esitatud taotluse menetlemise eest maksab taotleja 800 euro suuruse lõivu.“

                                    b)

                                    Lõige 7 asendatakse järgmisega:

                                       „7.   Kui taotluse esitamise lõiv on laekunud, kuid taotlus ei ole alusmääruse artikli 50 kohaselt kehtiv, tagastab amet taotluse esitamise lõivu koos taotlejale saadetava teatega taotluse puuduste kohta.“

                        5)

                        Artikli 9 lõige 4 asendatakse järgmisega:

                           „4.   Amet ei hüvita seoses aastamaksuga makseid, mis on tehtud ühenduse sordikaitse jõushoidmiseks, välja arvatud juhul, kui amet on saanud sordikaitsest loobumise taotluse maksetähtpäeva ja õiguse andmise kuupäeva vahel, nagu on täpsustatud lõike 2 punktis b. Pärast sordikaitse õiguse andmise kuupäeva saadud loobumistaotlusi ei võeta selliste maksete puhul arvesse.“

                        6)

                        I lisa asendatakse käesoleva määruse lisas esitatud tekstiga.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
            Seda kohaldatakse alates 1. aprillist 2020.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 26. november 2019

                  Komisjoni nimel

                  president

               Jean-Claude JUNCKER

            (1)  EÜT L 227, 1.9.1994, lk 1.

            (2)  Komisjoni 31. mai 1995. aasta määrus (EÜ) nr 1238/95, millega kehtestatakse nõukogu määruse (EÜ) nr 2100/94 rakenduseeskirjad seoses ühenduse sordiametile tasutavate lõivudega (EÜT L 121, 1.6.1995, lk 31).

            LISA

                  „I LISA

                     Artiklis 8 osutatud registreerimiskatsete lõivud

                  Sordi registreerimiskatse eest artikli 8 kohaselt tasutav lõiv määratakse järgmise tabeli alusel.

                              (eurodes)

                              Hinnarühm

                              Lõiv

                                 Põllumajandusrühm

                              1

                              Kartul

                              2 050

                              2

                              Raps

                              2 150

                              3

                              Kõrrelised heintaimed

                              2 920

                              4

                              Muud põllumajanduskultuurid

                              1 900

                                 Puuviljarühm

                              5

                              Õunad

                              3 665

                              6

                              Maasikad

                              3 400

                              7

                              Muud puuviljad

                              3 460

                                 Dekoratiivrühm

                              8

                              Elava võrdluskoguga dekoratiivtaimede liigid, kasvuhoonekatse

                              2 425

                              9

                              Elava võrdluskoguga dekoratiivtaimede liigid, välikatse

                              2 420

                              10

                              Elava võrdluskoguta dekoratiivtaimede liigid, kasvuhoonekatse

                              2 400

                              11

                              Elava võrdluskoguta dekoratiivtaimede liigid, välikatse

                              2 200

                              12

                              Dekoratiivtaimed, erilised fütosanitaartingimused

                              3 900

                                 Köögiviljarühm

                              13

                              Köögiviljad, kasvuhoonekatse

                              2 920

                              14

                              Köögiviljad, välikatse

                              2 660


title: Nõukogu Rakendusmäärus (EL) 2019/2101, 9. detsember 2019, millega rakendatakse määruse (EÜ) nr 1183/2005 (millega kehtestatakse Kongo Demokraatliku Vabariigi suhtes kehtestatud relvaembargot rikkuvate isikute vastu suunatud teatud eripiirangud) artiklit 9

text:
                  10.12.2019

                  ET

                  Euroopa Liidu Teataja

                  L 318/1

         NÕUKOGU RAKENDUSMÄÄRUS (EL) 2019/2101,
         9. detsember 2019,
         millega rakendatakse määruse (EÜ) nr 1183/2005 (millega kehtestatakse Kongo Demokraatliku Vabariigi suhtes kehtestatud relvaembargot rikkuvate isikute vastu suunatud teatud eripiirangud) artiklit 9
         EUROOPA LIIDU NÕUKOGU,
         võttes arvesse Euroopa Liidu toimimise lepingut,
         võttes arvesse nõukogu 18. juuli 2005. aasta määrust (EÜ) nr 1183/2005, millega kehtestatakse Kongo Demokraatliku Vabariigi suhtes kehtestatud relvaembargot rikkuvate isikute vastu suunatud teatud eripiirangud, (1) eriti selle artiklit 9,
         võttes arvesse liidu välisasjade ja julgeolekupoliitika kõrge esindaja ettepanekut
         ning arvestades järgmist:

                     (1)

                     Nõukogu võttis 18. juulil 2005 vastu määruse (EÜ) nr 1183/2005.

                     (2)

                     Seoses määruse (EÜ) nr 1183/2005 artiklis 2b sätestatud autonoomsete piiravate meetmete läbivaatamisega tuleks muuta määruse (EÜ) nr 1183/2005 Ia lisas loetletud isikutega seotud loetellu kandmise põhjuseid ja kaks isikut tuleks kõnealuses lisas esitatud loetelust välja jätta.

                     (3)

                     Määruse (EÜ) nr 1183/2005 Ia lisa tuleks seetõttu vastavalt muuta,

               ON VASTU VÕTNUD KÄESOLEVA MÄÄRUSE:

            Artikkel 1
            Määruse (EÜ) nr 1183/2005 Ia lisas esitatud loetelu asendatakse käesoleva määruse lisas esitatud loeteluga.

            Artikkel 2
            Käesolev määrus jõustub järgmisel päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 9. detsember 2019

                  Nõukogu nimel

                  eesistuja

               J. BORRELL FONTELLES

            (1)  ELT L 193, 23.7.2005, lk 1.

            LISA

                     „Ia LISA
                     ARTIKLIS 2b OSUTATUD ISIKUTE, ÜKSUSTE JA ASUTUSTE LOETELU
                     A.   Isikud

                                 Nimi

                                 Tuvastamisandmed

                                 Loetellu kandmise põhjused

                                 Loetellu kandmise kuupäev

                                 1.

                                 Ilunga Kampete

                                             Teise nimega Gaston Hughes Ilunga Kampete; teise nimega Hugues Raston Ilunga Kampete.

                                             Sünniaeg: 24.11.1964.

                                             Sünnikoht: Lubumbashi (KDV).

                                             Sõjaväelase ID-number: 1-64-86-22311-29.

                                             Kodakondsus: KDV.

                                             Aadress: 69, avenue Nyangwile, Kinsuka Mimosas, Kinshasa/Ngaliema, RDC.

                                             Sugu: mees

                                 Vabariikliku kaardiväe (GR) ülemana vastutas Ilunga Kampete kohapeal viibivate GR üksuste eest ning oli seotud ülemäärase jõu kasutamise ja vägivaldsete repressioonidega 2016. aasta septembris Kinshasas.
                                 Oma jätkuva rolli tõttu GR ülemana, vastutab ta GRi liikmete poolt toime pandud represseerimiste ja inimõiguste rikkumiste eest, nagu 2018. aasta detsembris Lubumbashis aset leidnud opositsiooni meeleavalduse vägivaldne mahasurumine.
                                 Seega oli Ilunga Kampete seotud sellise tegevuse kavandamise, juhtimise või toimepanemisega KDVs, mis kujutab endast inimõiguste rasket rikkumist või kuritarvitamist.

                                 12.12.2016

                                 2.

                                 Gabriel Amisi Kumba

                                             Teise nimega Gabriel Amisi Nkumba; „Tango Fort“; „Tango Four“.

                                             Sünniaeg: 28.5.1964.

                                             Sünnikoht: Malela (KDV).

                                             Sõjaväelase ID-number: 1-64-87-77512-30.

                                             Kodakondsus: KDV.

                                             Aadress: 22, avenue Mbenseke, Ma Campagne, Kinshasa/Ngaliema, RDC.

                                             Sugu: mees

                                 Kongo Demokraatliku Vabariigi relvajõudude (FARDC) 1. kaitsetsooni endine ülem, kelle väed osalesid 2016. aasta septembris Kinshasas ülemäärase jõu kasutamises ja vägivaldsetes repressioonides.
                                 Gabriel Amisi Kumba on alates 2018. aasta juulist Kongo relvajõudude (FARDC) staabiülema asetäitja, kelle vastutusalas on sõjalised operatsioonid ja luuretegevus. Oma rolli tõttu vastutab ta FARDC poolt toime pandud hiljutiste inimõiguste rikkumiste eest.
                                 Seega oli Gabriel Amisi Kumba seotud sellise tegevuse kavandamise, juhtimise või toimepanemisega KDVs, mis kujutab endast inimõiguste rasket rikkumist või kuritarvitamist.

                                 12.12.2016

                                 3.

                                 Ferdinand Ilunga Luyoyo

                                             Sünniaeg: 8.3.1973.

                                             Sünnikoht: Lubumbashi (KDV).

                                             Passi number: OB0260335 (kehtib 15.4.2011 kuni 14.4.2016).

                                             Kodakondsus: KDV.

                                             Aadress: 2, avenue des Orangers, Kinshasa/Gombe, RDC.

                                             Sugu: mees

                                 Kongo riikliku politsei märulipolitsei (Légion Nationale d’Intervention) ülemana vastutas Ferdinand Ilunga Luyoyo septembris 2016 Kinshasas ülemäärase jõu kasutamise ja vägivaldsete repressioonide eest.
                                 Alates 2017. aasta juulist on Ferdinand Ilunga Luyoyo Kongo riikliku politsei institutsioonide ja kõrgete ametnike kaitse eest vastutava üksuse ülem. Oma rolli tõttu vastutab ta Kongo riikliku politsei poolt toime pandud hiljutiste inimõiguste rikkumiste eest.
                                 Seega oli Ferdinand Ilunga Luyoyo seotud sellise tegevuse kavandamise, juhtimise või toimepanemisega KDVs, mis kujutab endast inimõiguste rasket rikkumist või kuritarvitamist.

                                 12.12.2016

                                 4.

                                 Célestin Kanyama

                                             Teise nimega Kanyama Tshisiku Celestin; Kanyama Celestin Cishiku Antoine; Kanyama Cishiku Bilolo Célestin.

                                             Esprit de mort.

                                             Sünniaeg: 4.10.1960.

                                             Sünnikoht: Kananga (KDV).

                                             Kodakondsus: KDV.

                                             Passi number: OB0637580 (kehtib 20.5.2014 kuni 19.5.2019).

                                             Talle on antud Schengeni viisa numbriga 011518403, välja antud 2.7.2016.

                                             Aadress: 56, avenue Usika, Kinshasa/Gombe, RDC.

                                             Sugu: mees

                                 Kongo riikliku politsei (PNC) ülemana vastutas Celestin Kanyama 2016. aasta septembris Kinshasas toimunud ülemäärase jõu kasutamise ja vägivaldsete repressioonide eest.
                                 2017. aasta juulis nimetati Celestin Kanyama riiklike politseikoolide peadirektoriks. Oma rolli tõttu Kongo riikliku politsei kõrgema ametnikuna vastutab ta Kongo riikliku politsei poolt toime pandud hiljutiste inimõiguste rikkumiste eest. Üheks näiteks on 2018. aasta oktoobris politsei poolt ajakirjanike hirmutamine ja nendelt vabaduse võtmine pärast rea artiklite avaldamist, milles kajastati politseikadettide toidu ebaseaduslikku omastamist ja kindral Kanyama rolli nendes sündmustes.
                                 Seega oli Célestin Kanyama seotud sellise tegevuse kavandamise, juhtimise või toimepanemisega KDVs, mis kujutab endast inimõiguste rasket rikkumist või kuritarvitamist.

                                 12.12.2016

                                 5.

                                 John Numbi

                                             Teise nimega John Numbi Banza Tambo; John Numbi Banza Ntambo; Tambo Numbi.

                                             Sünniaeg: 16.8.1962.

                                             Sünnikoht: Jadotville-Likasi-Kolwezi (KDV).

                                             Kodakondsus: KDV.

                                             Aadress: 5, avenue Oranger, Kinshasa/Gombe, RDC.

                                             Sugu: mees

                                 John Numbi on olnud Kongo relvajõudude (FARDC) peainspektoriks alates 2018. aasta juulist. Oma rolli tõttu vastutab ta FARDC poolt toime pandud hiljutiste inimõiguste rikkumiste eest, nagu ebaseadusliku kaevandamisega tegelenud isikute suhtes ebaproportsionaalse vägivalla kasutamine 2019. aasta juunis ja juulis FARDC üksuste poolt, mis toimus tema otseses vastutusalas.
                                 Seega oli John Numbi seotud sellise tegevuse kavandamise, juhtimise või toimepanemisega KDVs, mis kujutab endast inimõiguste rasket rikkumist või kuritarvitamist.

                                 12.12.2016

                                 6.

                                 Delphin Kahimbi

                                             Teise nimega Delphin Kahimbi Kasagwe; Delphin Kayimbi Demba Kasangwe; Delphin Kahimbi Kasangwe; Delphin Kahimbi Demba Kasangwe; Delphin Kasagwe Kahimbi.

                                             Sünniaeg: 15.1.1969 (või 15.7.1969).

                                             Sünnikoht: Kiniezire/Goma (KDV).

                                             Kodakondsus: KDV.

                                             Diplomaatilise passi nr: DB0006669 (kehtib 13.11.2013 kuni 12.11.2018).

                                             Aadress: 1, 14eme rue, Quartier Industriel, Linete, Kinshasa, RDC.

                                             Sugu: mees

                                 Delphin Kahimbi on olnud alates 2018. aasta juulist FARDC peastaabi staabiülema luurevaldkonna eest vastutav asetäitja. Oma rolli tõttu vastutab ta FARDC poolt toime pandud hiljutiste inimõiguste rikkumiste eest.
                                 Seega oli Delphin Kahimbi seotud sellise tegevuse kavandamise, juhtimise või toimepanemisega KDVs, mis kujutab endast inimõiguste rasket rikkumist või kuritarvitamist.

                                 12.12.2016

                                 7.

                                 Evariste Boshab

                                             Teise nimega Evariste Boshab Mabub Ma Bileng.

                                             Sünniaeg: 12.1.1956.

                                             Sünnikoht: Tete Kalamba (KDV).

                                             Kodakondsus: KDV.

                                             Diplomaatilise passi nr: DP0000003 (kehtib 21.12.2015 kuni 20.12.2020).

                                             Schengeni viisa aegus 5.1.2017.

                                             Aadress: 3, avenue du Rail, Kinshasa/Gombe, RDC.

                                             Sugu: mees

                                 Asepeaministrina ning sise- ja julgeolekuministrina ajavahemikul detsembrist 2014 kuni detsembrini 2016 vastutas Evariste Boshab ametlikult politsei- ja julgeolekuteenistuste eest ning provintside kuberneride töö koordineerimise eest. Nendel ametikohtadel tegutsedes vastutas ta aktivistide ja opositsiooniliikmete vahistamine eest ning jõu ülemäärase kasutamise eest, sealhulgas ajavahemikul september 2016 – detsember 2016 Kinshasas toimunud meeleavalduste käigus, milles julgeolekuteenistuste käe läbi said surma või vigastada paljud tsiviilisikud.
                                 Seega oli Evariste Boshab seotud sellise tegevuse kavandamise, juhtimise või toimepanemisega KDVs, mis kujutab endast inimõiguste rasket rikkumist või kuritarvitamist.
                                 Evariste Boshab osales samuti Kasaï piirkonna kriisi ärakasutamises ja süvendamises, kus tal on endiselt mõjuvõim, eelkõige pärast Kasaï senaatoriks saamist 2019. aasta märtsis.

                                 29.5.2017

                                 8.

                                 Alex Kande Mupompa

                                             Teise nimega Alexandre Kande Mupomba; Kande-Mupompa.

                                             Sünniaeg: 23.9.1950.

                                             Sünnikoht: Kananga (KDV).

                                             Kodakondsus: KDV ja Belgia.

                                             KDV passi nr: OP0024910 (kehtib 21.3.2016 kuni 20.3.2021).

                                             Aadressid: Messidorlaan 217/25, 1180 Uccle, Belgium

                                             1, avenue Bumba, Kinshasa/Ngaliema, RDC.

                                             Sugu: mees

                                 Alex Kande Mupompa, kes oli kuni 2017. aasta oktoobrini Kesk-Kasaï provintsi kuberner, vastutas alates 2016. aasta augustist Kesk-Kasaï provintsis toimunud julgeolekujõudude ja Kongo riikliku politsei poolt jõu ülemäärase kasutamise, vägivaldsete repressioonide ja kohtuväliste hukkamiste eest, sealhulgas Dibaya territooriumil 2017. aasta veebruaris toimunud tapmiste eest.
                                 Seega oli Alex Kande Mupompa seotud sellise tegevuse kavandamise, juhtimise või toimepanemisega KDVs, mis kujutab endast inimõiguste rasket rikkumist või kuritarvitamist.
                                 Alex Kande Mupompa osales samuti kriisi ärakasutamises ja süvendamises Kasaï piirkonnas, mille esindaja ta oli 2019. aasta oktoobrini ning kus ta omab mõjuvõimu Kasaï provintsivalitsuse osaks oleva poliitilise partei Congrès des alliés pour l’action au Congo (CAAC) kaudu.

                                 29.5.2017

                                 9.

                                 Jean-Claude Kazembe Musonda

                                             Sünniaeg: 17.5.1963.

                                             Sünnikoht: Kashobwe (KDV).

                                             Kodakondsus: KDV.

                                             Aadress: 7891, avenue Lubembe, Quartier Lido, Lubumbashi, Haut-Katanga, RDC.

                                             Sugu: mees

                                 Ülem-Katanga kubernerina oli Jean-Claude Kazembe Musonda kuni 2017. aasta aprillini vastutav julgeolekujõudude ja Kongo riikliku politsei poolt jõu ülemäärase kasutamise ja vägivaldse allasurumise eest Ülem-Katangas, sealhulgas 15.–31. detsembril 2016, kui julgeolekujõudude, sealhulgas Kongo riikliku politsei töötajate surmava jõu kasutamise tulemusena sai Lubumbashis toimunud meeleavaldustel surma 12 ja vigastada 64 tsiviilisikut.
                                 Seega oli Jean-Claude Kazembe Musonda seotud sellise tegevuse kavandamise, juhtimise või toimepanemisega KDVs, mis kujutab endast inimõiguste rasket rikkumist või kuritarvitamist.
                                 Jean-Claude Kazembe Musonda on endise presidendi Joseph Kabila juhitavasse koalitsiooni kuuluva CONAKATi partei juht.

                                 29.5.2017

                                 10.

                                 Éric Ruhorimbere

                                             Teise nimega Eric Ruhorimbere Ruhanga; Tango Two; Tango Deux.

                                             Sünniaeg: 16.7.1969.

                                             Sünnikoht: Minembwe (KDV).

                                             Sõjaväelase ID-number: 1–69-09-51400-64.

                                             Kodakondsus: KDV.

                                             KDV passi nr: OB0814241.

                                             Aadress: Mbujimayi, Kasai Province, RDC.

                                             Sugu: mees

                                 Éric Ruhorimbere oli alates 2014. aasta septembrist kuni 2018. aasta juulini 21. sõjaväepiirkonna abikomandör ning vastutas FARDC poolt toime pandud ülemäärase jõu kasutamise ja kohtuväliste hukkamiste eest, eriti Nsapu relvarühmituse ning naiste ja laste suhtes.
                                 Éric Ruhorimbere on olnud Nord Equateuri tegevusüksuse ülem alates 2018. aasta juulist. Oma rolli tõttu vastutab ta FARDC poolt toime pandud hiljutiste inimõiguste rikkumiste eest.
                                 Seega oli Éric Ruhorimbere seotud sellise tegevuse kavandamise, juhtimise või toimepanemisega KDVs, mis kujutab endast inimõiguste rasket rikkumist või kuritarvitamist.

                                 29.5.2017

                                 11.

                                 Emmanuel Ramazani Shadari

                                             Teise nimega Emmanuel Ramazani Shadari Mulanda; Shadary.

                                             Sünniaeg: 29.11.1960.

                                             Sünnikoht: Kasongo (KDV).

                                             Kodakondsus: KDV.

                                             Aadress: 28, avenue Ntela, Mont Ngafula, Kinshasa, RDC.

                                             Sugu: mees

                                 Ramazani Shadari oli kuni 2018. aasta veebruarini asepeaminister ning sise- ja julgeolekuminister ning vastutas ametlikult politsei- ja julgeolekuteenistuste eest ning provintside kuberneride töö koordineerimise eest. Ta vastutas nimetatud ametikohal aktivistide ja opositsiooni liikmete vahistamiste eest, samuti ülemäärase jõu kasutamise eest, näiteks Bundu Dia Kongo (BDK) liikumise liikmete vägivaldse mahasurumise eest Kesk-Kongo provintsis, Kinshasas 2017. aasta jaanuaris-veebruaris toimepandud repressioonide eest ning Kasaï provintsides toimepandud ülemäärase jõu kasutamise ning vägivaldsete repressioonide eest.
                                 Seega oli Ramazani Shadari nimetatud ametikohal seotud sellise tegevuse kavandamise, juhtimise või toimepanemisega KDVs, mis kujutab endast inimõiguste rasket rikkumist või kuritarvitamist.
                                 Ramazani Shadari on alates 2018. aasta veebruarist olnud endise presidendi Joseph Kabila juhitava koalitsiooni peamise partei Parti du peuple pour la reconstruction et le développement (PPRD) alaline sekretär.

                                 29.5.2017

                                 12.

                                 Kalev Mutondo

                                             Teise nimega Kalev Katanga Mutondo, Kalev Motono, Kalev Mutundo, Kalev Mutoid, Kalev Mutombo, Kalev Mutond, Kalev Mutondo Katanga, Kalev Mutund.

                                             Sünniaeg: 3.3.1957.

                                             Kodakondsus: KDV.

                                             Passi number: DB0004470 (välja antud: 8.6.2012 – kehtib kuni 7.6.2017).

                                             Aadress: 24, avenue Ma Campagne, Kinshasa, RDC.

                                             Sugu: mees

                                 Olles kuni 2019. aasta veebruarini ametis riikliku luureteenistuse (ANR) ülemana, oli Kalev Mutondo seotud opositsiooni liikmete, kodanikuühiskonna aktivistide ja muude isikute meelevaldse vahistamise, kinnipidamise ja väärkohtlemisega ning selle eest vastutav.
                                 Seega oli Kalev Mutondo seotud sellise tegevuse kavandamise, juhtimise või toimepanemisega KDVs, mis kujutab endast inimõiguste rasket rikkumist või kuritarvitamist.
                                 2019. aasta mais allkirjastas ta deklaratsiooni lojaalsuse kohta minevikus ja tulevikus Joseph Kabilale ning ta jääb julgeolekuküsimustes tema lähedaseks partneriks.

                                 29.5.2017

                           B.   Üksused
                     […]

               “.